Göteborg

**Göteborg** (,  ahoskatua) Suediako bigarren hiri handiena da, Stockholm hiriburuaren atzetik, eta iparraldeko herrialdeetako hirien artean bosgarrena. Västra Götaland probintziako hiriburua da. 2015eko erroldaren arabera 549.839 biztanle ditu baina metropoli eremuak 982.360 biztanle.

## Etimologia 
*Göteborg* izenak gauta leinuaren hiria  da, Gothiako (Suedia hegoaldeko) biztanleak ziren hauek. 2009an udalak logotipoa diseinatzerakoan **ö** zeinuari buelta eman zion **Go:teborg** ezarriz.

## Geografia 
### Natura 
Suediaren mendebaldeko kostaldean kokaturik dago, Kopenhage (Danimarka) eta Oslo (Norvegia) hiriburen arteko erdibidean. Göta ibaia itsasoratzen da bertan, Kattegat itsasoan hain zuzen ere. Hiriaren aurrealdean uhartedi bat dago baina gehienak uharte arrokatsu biluziak baino ez dira.

### Metropoli eremua 
Göteborgeko metropoli eremua hainbat herrik osatzen dute: Ale, Härryda, Kungälv, Lerum, Mölndal, Partille, Stenungsund, Tjörn, Öckero eta Kungsbacka herriek. Guztiak, Västra Götaland probintziakoak, azkenekoa izan ezik, Kungsbacka herria Halland probintziakoa baita.

## Klima 

## Historia 
### Lödöse 
Eremu hau aurrehistoriatik populatua izan da, Harri Aroko asentamentuak aurkitu baitira. Gaur egungo Götenborgen aurrekaria Lödöse izan zen, Göta ibaian 40 kilometro gora dagoena. Erdi Aroan kaia eta merkatal herria izan zen.

Norvegiarrek eta daniarrek ibaiaren ahoa erraz eskuratzen zutela ikusita 1473an *Nya Lödöse* (Lödöse berria) sortu zuten gaur egun Göteborgeko Gamlestan suburbioa dagoen tokian. Honek ere arazo ugari izan zituen eta Älvsborg gotorlekuaren babespean jarri behar izan zuten.

### Göteborgen sorrera 
XVII mendean Suedia inperio indartsua bihurtu zen eta kokapen estrategikoa zuela ikusita Gustavo II.a Adolfo erregeak 1621 urtean Götenborg hiria sortu zuen. Horretarako diseinatzaile eta ingeniari herbeheretar, alemaniar eta eskoziarrak ekarri zituen. Hauek padura eremuak dreinatu eta hiria planifikatu zuten. Hiria beraz herbeheretarrek beren estilora eraiki zen, aurrez Amsterdam, Batavia (Jakarta) edo Amsterdam Berria (New York) egin zuten bezala.

XIX mendean hiria industrializatu egin zen eta populazioak nbabarmen egin zuen gora. 1800an 13.000 biztanle baziren 1900an 130.000.

## Kultura 
Kai garrantzitsua izanik Göteborgek izaera kultural handia dauka. Horren adierazle dira hirian dauden museoak eta antolatzen diren jaialdiak. Izan ere suediarrentzako turismogune garrantzitsua ere bada eta.

### Eraikinak 
Museoen artean aipagarriak dira Arte Ederren Museoa, Hiriko Museoa, Röhsska Museoa eta Munduko Kulturaren Museoa. Ibaiertzean Barken Viking itsasontzia dago ikusgai.

Aisialdiari begira baditu Hiriko Antzokia eta Opera Antzoki modernoa. Scandinavium erabileranitzeko pabiloia 1971 urtean eraiki zuten eta bertan musika kontzertuak, nazioarteko kirol lehiaketak, ikuskizun artistikoak eta erakusketak egiten dira.

### Nazioarteko jaialdiak 
Hainbat jaialdi kultural ospatzen dira hirian. Göteborgeko Zinemaldia Eskandinavia osoan egiten den garrantzitsuena da. Göteborgeko Liburu Azoka Europako bigarren handiena da Frankfurtekoaren ondoren. Musika jaialdiak ere izaten dira, esate baterako *Pier Pressure* eta *Way Out West*.

## Kirolak 
Hiriko kirol talde nagusia IFK Göteborg. Suediako futbol talde onenetakoa da, Malmö FF-rekin lehia gogorrean dabilena. Suediako 18 liga eta 7 kopa irabazi ditu, eta 1980. hamarkadan nazioartean ere bikain ibili zen, bi UEFA Kopa irabaziz eta Europako Kopako finalerdietara iritsiz 1986an eta 1993an.

Suediako futbol talde zaharrena ere Göteborgekoa da, Örgryte IS, 1887an sortu zena. 1896 eta 1928 artean 13 Liga irabazi zituen garai hartan Suediako talde arrakastatsuena izan zelarik. 1985ean lortu zuen hamalaugarrena eta 2000 urtean eskuratu zuen Kopa bakarra. Gaur egun ordea hirugarren mailan ari da jokatzen. Azken urteetan BK Häcken ere ondo ibili da, 2012an Liga irabaztear egon zen eta 2016an Kopa irabazi zuen.

1995eko atletismoko munduko txapelketa bertan jokatu zen. Maratoiko proban, Martin Fiz gasteiztar kirolaria izan zen txapeldun.

## Ondasun nabarmenak 

Irudi:Älvsborgs fästning.jpg|Älvsborg gotorlekua.
Irudi:Skansen Kronan Gbg.jpg|Skansen Kronan.
Irudi:Göteborgs domkyrka - Västgöten - 12 Sept 2005.jpg|Göteborgeko katedrala.
Irudi:Oscar Fredriks kyrka 1.jpg|Oscar Fredrik eliza.
Irudi:Radhuset Gbg med tillbyggnad crop.jpg|Göteborgeko udaletxea.
Irudi:Kungsportsavenyn.jpg|Kungsportsavenyn (etorbide nagusia).
Irudi:Götaplatsen 01.JPG|Götaplatsen enparantza.
Irudi:KonstmuseetGbg.jpg|Arte Ederren Museoa.
Irudi:Ostindiska huset september 2010b.jpg|Hiriko Museoa.
Irudi:Rohsska.JPG|Röhsska Museoa.
Irudi:Göteborg Stadsteatern.jpg|Hiriko Antzokia.
Irudi:Göteborgs konserthus.jpg|Kontzertu Aretoa.
Irudi:GoteborgsOperan.jpg|Göteborg Opera.
Irudi:Scandinavium september 2011.jpg|Scandinavium.
Irudi:Gunnebo slott.jpg|Gunnebo jauregia.
Irudi:GothenburgCentral.jpg|Tren geltokia.
Irudi:Dockpromenaden på Lindholmen.JPG|Hisingen uhartea.
Irudi:Barken viking gothenburg 20051011.jpg|Barken Viking.
Irudi:Spegeldammen.jpg|Lorategi Botanikoak.
Irudi:Goteborg Gothia Towers 3.jpg|Suediako Erakusketa eta Biltzar Aretoa (Gothia dorreak).
Irudi:090627 Älvsborgsbron.jpg|Älvsborg zubia.
Irudi:Nääs, den 20 juli 2006, bild 7.JPG|Nääs gaztelua.

## Herri eta hiri senidetuak 
## Erreferentziak 
## Kanpo estekak